लाडवा | पुलिस ने युवती पर आते-जाते फब्तियां कसने के एक आरोपी को गिरफ्तार किया है। लाडवा वासी एक व्यक्ति ने 12 जून को थाने में शिकायत दर्ज करवाई थी कि गांव वासी युवक सोहन उसकी बेटी पर राह में आते-जाते अश्लील फब्तियां कसता है। पुलिस ने मामला दर्ज कर जांच महिला हेड कांस्टेबल ममता को सौंपी थी। ममता ने बताया कि आरोपी को गिरफ्तार किया गया है। गिरफ्तारी के बाद उसे कोर्ट में पेश किया गया। जहां से उसे जेल भेज दिया गया।